बेंगलूरु। रोज अपने खाने में ऊपर से नमक डालने की आदत अधिकांश लोगों की है। कई लोग सब्जी बनाते समय ही ज्यादा नमक डालते हैं तो कई ऊपर से डालकर खाना पसंद करते हैं। लेकिन, ये सही नहीं है। लोगों को सबसे पहले प्रोसेस फूड या अचार-पाप़ड से दूर रहना पड़ेगा क्योंकि, इनमें नमक की मात्रा अधिक होती है। आहार विशेषज्ञों का मानना है कि 25 साल तक तो नमक की ज्यादा मात्रा हजम की जा सकती है लेकिन, इसके बाद इस पर कंट्रोल जरूरी है। ज्यादा नमक जिंदगीभर की बीमारी दे सकता है।